**Kisbér Város Polgármesterétől**

**2870 Kisbér, Széchenyi u 2.**

**Kisbér Város Önkormányzatának Képviselő-testülete**

**2025. augusztus 13.-ai rendkívüli ülésére**

**Tárgy:** Kisbér, városi piac felújítása projektek

2022. december 6-án Kisbér Város Önkormányzata a Kisbéri városi piac infrastrukturális fejlesztésére támogatást nyert 199.357.050 Ft összegben. A projekt megvalósításához szükséges közbeszerzési eljárás lefolytatása érdekében a *közbeszerzési tanácsadói feladatok* ellátására a testület a legkedvezőbb árajánlatot tevő céggel, a **K és P Kft-vel** 2023. február hónapban megbízási szerződést kötött.

Korábban is volt már pályázat a piac fejlesztésére (*VP6-7.2.1.1-20)*, amelyre vonatkozó terveket Nagy Ádám (4D4M Studio Kft.) készítette, így a tervek egy része már a támogatás megérkezésekor rendelkezésre állt, azonban a közbeszerzési eljárás előkészítő fázisában kiderült, hogy a tervekhez hiányoznak az un. utas tervek.

A *parkolók kialakításának tervezői feladat ellátására és lebonyolítására* a **Partner Mérnöki Iroda Kft** adta a legkedvezőbb ajánlatot, akivel 2023. június 19-én megkötésre került a megbízási szerződés. A mérnökiroda azóta elkészítette a terveket és megkapta az engedélyeket.

A *közbeszerzés* a testület döntése alapján 2024.04.09-ei ajánlattételi határidővel kiírásra került.

Kisbér Város Önkormányzatának Képviselő-testülete a 192/2024. (VI. 27.) KVÖKt. határozatával a „Kisbéri városi piac infrastrukturális fejlesztése” megnevezésű TOP\_PLUSZ-1.1.1-21-KO1-2022-00001 azonosítószámú projekt pályázat vonatkozásában a Kbt. 112. § (1) bekezdés b) pontja alapján az eljárás 1. részét (kiszolgáló épület, pavilon, villamos munkák) és 2. részét (parkoló, oldalparkoló, vízvezeték felújítás) eredményesnek minősítette és az eljárás 1. része, valamint 2. része tekintetében az eljárás nyertesének a **Beck & Cat Kereskedelmi és Szolgáltató Kft.** Ajánlattevőt nyilvánította.

A testület az eljárás 1. része vonatkozásában nettó 132.504.231 Ft összegen, az eljárás 2. része vonatkozásában nettó 110.356.094 Ft összegen fogadta el, és egyúttal kiegészítő támogatás iránti kérelem benyújtásáról döntött a teljes szükséges fedezet biztosítása érdekében.

A testületi döntés alapján a nyertes ajánlattevővel 2024. július 15. napján megkötötte az önkormányzat a vállalkozási szerződéseket, melyek azóta érvényét vesztették a fedezet hiánya miatt.

A kiegészítő támogatás szükségességének alapja az volt, hogy a tervezés során felmerült, hogy a parkolók elérhetőségének biztosításához nélkülözhetetlen az elérhetőséget javító útfejlesztés, amely kizárólag a telekhatáron belüli alapinfrastruktúra fejlesztést szolgálja és a fejlesztéshez közvetlenül kapcsolódik.

Az ajánlat szerinti az építési kivitelezés összege meghaladta a rendelkezésre álló forrást.

A projekt költségvetésének felülvizsgálatát követően az alábbi anyagi forrásokra volt szükség a projekt kivitelezéséhez:

17/2017. (II.1) Korm. Rend. 3. § (1) alapján kért többlettámogatás: 89 032 902,- Ft

A projekt teljes költsége: 288 389 952,- Ft

Támogatási szerződés alapján megítélt támogatási összeg: 199 357 050, -Ft

Fentiek alapján Kisbér Város Önkormányzatának Képviselő-testülete 295/2024. (X.21.) KVÖKt. határozatában döntött arról, hogy Kisbér Város Önkormányzatának Képviselő-testülete a TOP\_PLUSZ-1.1.1-21-KO1-2022-00001 azonosító számú A kisbéri városi piac infrastrukturális fejlesztése tárgyú pályázat megvalósításához **89 032 902 Ft többlettámogatási igényt** nyújt be, és a beruházás egyéb, támogatáson felüli összegét saját forrásból finanszírozza.

A Nemzeti Fejlesztési Központ 2024. december 17-én érkezett levelében tájékoztatta az önkormányzatot, hogy a többletforrás igényre vonatkozó kérelme elutasításra került. **A többlettámogatás elutasítását a Magyar Államkincstár 2025. május 13-ai pályázati megbeszélésen megerősítette.**

A pályázat visszaadása esetén kb. 65 millió forintot kellene visszafizetnie az önkormányzatnak, ezért egyeztetésekre került sor a tervezőkkel a műszaki tartalom optimalizálása végett.

A Partner Mérnöki Iroda Kft. elkészített egy költségbecslést, mely már a telekhatáron belüli murvás parkolóra vonatkozik **bruttó 51 431 825.-Ft** ajánlati áron. A térköves parkoló és útépítésre adott ajánlati ár bruttó 78 859 380.-Ft volt. Nagy Ádám tervező úr szerint **15 millió** forintot az építési részben is biztosan tudna spórolni, műszaki tartalmat optimalizálni. Mátis István tervező úr pedig szintén tudná a műszaki részt optimalizálni akként, hogy a Téglagyári út alatti vízvezeték kiváltást elvetnénk, megspórolva ezzel **kb. 10 millió** forintot.

Mátis István tervező a 2025. augusztus 12-én érkezett ajánlata szerint a vízkiváltási tervek módosítását 140.000.-Ft+ÁFA áron tudná vállalni, a Partner Mérnöki Iroda Kft. ajánlata szerint 800.000.-Ft + ÁFA vállalási áron tudná „A kisbéri városi piac infrastrukturális fejlesztése” című projekthez kapcsolódóan a telekhatáron belüli murvás parkolók és útcsatlakozás kialakítása egyesített engedélyezési és kiviteli tervdokumentációt elkészíteni. A 4D4M Studio Kft pedig bruttó 1.206.500 Ft összegű tervezési díjat jelölt meg.

Az építési engedély 2026. áprilisában lejár, a projekt jelenleg hatályos TSZ szerinti befejezési dátuma: 2025.08.31. napja.

Amennyiben a projekt folytatása mellett dönt a testület, és a tervezők ajánlatai a tervek elkészítésére elfogadásra kerül, a fenti határidő meghosszabbítása kapcsán előkészítésre kerül egy nyilatkozat/ kérelem tervezet, mely Polgármester Úr aláírásával kerül benyújtásra.

Szükséges továbbá /az áttervezést követően/ a közbeszerzési eljárás lefolytatása érdekében közbeszerző kiválasztása.

Kisbér, 2025. 08. 12.

Sinkovicz Zoltán

polgármester

**Határozati javaslat:**

Kisbér Város Önkormányzatának Képviselő- testülete TOP\_PLUSZ-1.1.1-21-KO1-2022-00001 azonosító számú „A kisbéri városi piac infrastrukturális fejlesztése” tárgyú pályázat műszaki tartalmának optimalizálása érdekében megbízza az alábbi tervezőket az előterjesztés tartalma szerinti tervmódosítások elvégzésére az alábbi vállalási árakon:

* Mátis István - a vízkiváltási tervek módosítása - nettó 140.000.-Ft+ÁFA
* Partner Mérnöki Iroda Kft. - a telekhatáron belüli murvás parkolók és útcsatlakozás kialakítása egyesített engedélyezési és kiviteli tervdokumentációt elkészítése- nettó 800.000.-Ft + ÁFA
* 4D4M Studio Kft. – tervek módosítása - bruttó 1.206.500 Ft.

Utasítja a Közös Önkormányzati Hivatalt, hogy:

- támogatói okirat módosítást kezdeményezze,

- tervezési szerződéseket készítse elő,

- közbeszerzési szakértő kiválasztása érdekében kérjen be ajánlatokat a következő képviselő- testületi ülésig.

Felhatalmazza a város polgármesterét fenti szerződések/okiratok aláírására.

Határidő: **azonnal**

Felelős: **Sinkovicz Zoltán** polgármester